**Ειδικοί Όροι**

**Για την απευθείας ανάθεση παροχής υπηρεσιών επισκευής του οχήματος της Δομής Φιλοξενίας Ασυνόδευτων Ανηλίκων στους Ταγαράδες Θεσσαλονίκης, προϋπολογιζόμενης δαπάνης 882,00 ευρώ χωρίς ΦΠΑ και 1093,68 ευρώ συμπεριλαμβανομένου του Φ.Π.Α.**

**CPV: Υπηρεσίες επισκευής και συντήρησης αυτοκινήτων (50112000-3)**

1. Η ανάθεση γίνεται στα πλαίσια του έργου «ΜΕΤΟΙΚΟΣ» με κωδικό ΟΠΣ 5163942, στο πλαίσιο του Τομεακού Προγράμματος Ανάπτυξης του Υπουργείου Μετανάστευσης και Ασύλου του ΕΠΑ 2021-2025.
2. **O οικονομικός φορέας πρέπει να καταθέσει την προσφορά για το σύνολο της ζητούμενης υπηρεσίας.**
3. **Προσφορά που υποβάλλεται για μέρος της ζητούμενης υπηρεσίας απορρίπτεται ως απαράδεκτη.**
4. **Σύμφωνα με το άρθρο 120, παρ. 3 του Ν. 4412/2016, όπως τροποποιήθηκε και ισχύει δεν θα ληφθούν υπόψη προσφορές οικονομικών φορέων που δεν προσκληθήκαν να υποβάλλουν προσφορά́.**
5. Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η ΑΡΣΙΣ θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
6. **Η προσφορά ισχύει δεσμεύει τον ανάδοχο μέχρι 31/08/2022.**
7. **Η ανάθεση τίθεται σε ισχύ από την ημέρα της κατακύρωσης έως και 31/08/2022.**
8. **Η υπηρεσία θα πρέπει να ολοκληρωθεί 10 (δέκα) ημέρες μετά την ανάθεση και το αργότερο μέχρι την λήξη της ανάθεσης.**
9. **Στην προσφερόμενη τιμή περιλαμβάνονται και τα υλικά που θα χρησιμοποιηθούν για τις εργασίες που περιγράφονται στην παρούσα πρόσκληση.**
10. **Στην προσφερόμενη τιμή δεν περιλαμβάνονται τυχόν εργασίες και ανταλλακτικά που ενδεχομένως απαιτηθούν κατά τον έλεγχο των οχημάτων και δεν μπορούν να προβλεφθούν.**
11. Η παροχή των ζητούμενων υπηρεσιών και ειδών θα γίνει κατόπιν συνεννόησης με την οργάνωση, μετά από την ανάθεση της σύμβασης στον μειοδότη ανάδοχο.
12. Η παραλαβή των παρεχόμενων υπηρεσιών θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό έγγραφο και θα ελέγχει εάν η εκτέλεση των παρεχόμενων υπηρεσιών έγινε σύμφωνα με τους όρους της πρόσκλησης.
13. Ο προμηθευτής λαμβάνει γνώση των Ειδικών Όρων της προμήθειας και δεσµεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
14. Η ανάθεση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
15. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
16. Η ΑΡΣΙΣ θα καταβάλλει την αξία της υπηρεσίας, που θα προμηθευτεί στα πλαίσια της παρούσας πρόσκλησης **εντός ενενήντα (90) ημερών** **ύστερα από την πραγματοποίηση της παροχής των υπηρεσιών και την έκδοση από τον προμηθευτή των παρακάτω δικαιολογητικών πληρωμής**:

* Τιμολόγιο ή Τιμολόγιο-Παροχής Υπηρεσιών, στο οποίο να αναγράφονται το είδος, η υπηρεσία, η τιμή μονάδας, η συνολική αξία και οι νόμιμες επιβαρύνσεις,
* Βεβαίωση μη οφειλής ασφαλιστικής ενημερότητας, για είσπραξη, σε ισχύ (για ασφαλιστικές εισφορές του προσωπικού), όπου απαιτείται από τις κείμενες διατάξεις.
* Βεβαίωση ασφαλιστικής ενημερότητας μη μισθωτών ΕΦΚΑ, για είσπραξη, σε ισχύ (ανάλογα με τη νομική μορφή του αναδόχου), όπου απαιτείται από τις κείμενες διατάξεις
* Φορολογική ενημερότητα, για είσπραξη, σε ισχύ, όπου απαιτείται από τις κείμενες διατάξεις ή Βεβαίωση φορολογικής οφειλής, όπου απαιτείται από τις κείμενες διατάξεις.

1. Τον προμηθευτή βαρύνουν και συμπεριλαμβάνονται στην τιμή της προσφοράς του ο ΦΠΑ και οι νόμιμες κρατήσεις .
2. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.
3. Για την καλή εκτέλεση της σύμβασης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.